తమిళనాడు మాజీ ముఖ్యమంత్రి జయలలిత మృతిపై విచారణ కమిషన్ ఏర్పాటు చేయడానికి ముఖ్యమంత్రి పళనిస్వామి నిర్ణయించడమంటే, పన్నీరు వర్గం విలీనానికి ముందడుగు బలంగా పడినట్టే. విశ్రాంత న్యాయమూర్తి నేతృత్వంలోని ఈ కమిషన్, జయ మరణ రహస్యాలను ఏమి తవ్వితీస్తుందో తెలియదు కానీ, ఆమె పార్టీని మాత్రం ఏకం చేయబోతున్నది. పోయిస్ గార్డెన్స్లోని వేదనిలయాన్ని అమ్మ స్మారక కేంద్రంగా మార్చి ప్రజాసందర్శనకు అనుమతించాలన్న ముఖ్యమంత్రి మరొక నిర్ణయం కూడా విశేషమైనదే. ఈ చర్యతో జయలలిత తరువాత వేదనిలయాన్ని తన అధికారిక నివాసంగా మార్చేసుకున్న శశికళను అక్కడ నుంచి గెంటివేస్తున్నట్టు లెక్క. పార్టీలో దినకరన్ హోదానూ, అధికారాలను తిరస్కరిస్తూ ఇటీవలే ఓ తీర్మానం చేసిన పళనివర్గం, ఈ కీలకమైన నిర్ణయాలతో శశికళ కుటుంబం నుంచి బాగా దూరం జరిగిపోయినట్టు లెక్క. ఇకపై మన్నార్గుడి కుటుంబం వేయబోయే ఎత్తులను బట్టి తమిళనాడు రాజకీయం కొత్త మలుపులు తీసుకుంటుంది.జయలలిత మరణం చుట్టూనే తమిళనాడు రాజకీయం తిరుగుతున్నది కనుక పళని నిర్ణయం కీలకమైనదే. 75 రోజుల పాటు ఆసుపత్రిలో ఉండి కూడా, అమ్మ అనూహ్యంగా కన్నుమూయడంలో తెలియని కుట్రలు అనేకం పనిచేశాయని, శశికళ అధికారదాహం అందుకు కారణమని ఆరోపణలు, అనుమానాలు అనేకం ఉన్నందున ఈ విచారణ ప్రధానంగా శశికళ మీద ఎక్కుపెట్టినదే. మోదీ–అమిత్షాల ఒత్తిడిమేరకు ఓపీఎస్, ఈపీఎస్ వర్గాల విలీనం ప్రక్రియ వేగంగా సాగుతున్న నేపథ్యంలో, అమ్మకు సంబంధించిన ఉద్వేగపూరితమైన ఈ నిర్ణయంతో అది సుఖాంతం కావాల్సిందే. ఈ చిట్టచివరి బాణం ఎలాగూ తప్పదని శశికళ కుటుంబానికి కూడా తెలుసు. నాలుగురోజుల క్రితమే ఎంజీ రామచంద్రన్ శతజయంతి వేడుకలను పురస్కరించుకొని టీటీవీ దినకరన్ మేలూర్లో ఓ పాతికవేలమందితో భారీ బహిరంగ సభ నిర్వహించారు. వేదికమీద 20మందికి పైగా ఎమ్మెల్యేలు, నలుగురు ఎంపీలు కూర్చున్న ఈ సభ శశికళ కుటుంబం ఇప్పటికీ బలంగా ఉన్నదని చాటిచెప్పేందుకు ఉపకరించింది. జయలలిత మరణంపై విచారణ కమిషన్ ఏర్పాటుచేయాలని పన్నీరు అంటున్నారనీ, తాను కూడా ఇప్పుడు అదే డిమాండ్ చేస్తున్నానని దినకరన్ ప్రకటించారు. అమ్మ మరణం వెనుక ఏ కుట్రలూ లేవన్నదే తమవాదననీ, కమిషన్ ఏర్పాటు చేస్తే తమకు తెలియని రహస్యాలు ఏమైనా ఉంటే అవి కూడా బయటకు వస్తాయని దినకరన్ తెలివిగా వ్యాఖ్యానించారు. అమ్మ మరణించినప్పుడు ఆపద్ధర్మ ముఖ్యమంత్రిగా ఉన్నది పన్నీరు సెల్వమే కనుక, ఈ కమిషన్ ముందుగా విచారించాల్సింది ఆయననే అంటూ దినకరన్ మార్గదర్శనం కూడా చేశారు. పన్నీరును తీవ్రంగా కడిగిపారేసిన దినకరన్ ముఖ్యమంత్రి పళనిస్వామికి ఆ హోదా తమ బిక్షేనని గుర్తుచేశారు. తాను తలచుకుంటే ఏ క్షణంలోనైనా పళని ప్రభుత్వాన్ని కుప్పకూల్చగలనని గతంలో పలుమార్లు హెచ్చరించిన దినకరన్, ఈ సభలో ఆ మాట అనకపోయినా, తాజా పరిణామాల నేపథ్యంలో వేగంగా పావులు కదిపే అవకాశాలున్నాయి. అమ్మ మృతిపై విచారణ, వేద నిలయాన్ని స్మారకకేంద్రంగా మార్చడంతో పాటు, రెండు వర్గాలు ఏకం కావాలంటే శశికళను పార్టీనుంచి సస్పెండ్ చేయాలన్న నిబంధన కూడా పళనివర్గం నుంచి ఉన్నది. ఈ మలి అడుగుపడేలోగా శశికళవర్గం నుంచి ఎదురుదాడి ఏ రూపంలోనుంచైనా ఉండవచ్చు.ఆగస్టు పదిహేనులోగా లెక్కలు తేల్చేసుకొని, ఒక్కటైపోవాలన్నది మోదీ, అమిత్షాల ఆదేశమని పత్రికలు గతంలో రాశాయి. అయితే, పాలన ఎవరిది, పార్టీ ఎవరిదన్న లెక్క కుదరకపోవడం వల్లనే ఈ గడువులోగా అది సాధ్యం కాలేదని అంటున్నారు. ఇప్పుడు పళని నిర్ణయాలను చూస్తే రెండువర్గాల మధ్య ఏదో ఒక ఒప్పందం కుదిరినట్టే కనిపిస్తున్నది. మొన్నటి ఢిల్లీ పర్యటనలో పళని, పన్నీరు బీజేపీ పెద్దల సమక్షంలో పంపకాలు చేసుకొని ఉంటారు. ఎంజీఆర్ శతజయంతి వేడుకల సందర్భంగా ఈ నెలాఖరులోగా చెన్నయ్లో ఓ భారీ బహిరంగ సభ ఏర్పాటు చేసి, అక్కడ ఈ విలీనాన్ని ప్రకటించడం, ఈ సభకు అమిత్షా హాజరుకావడం ఇప్పటివరకు ఉన్న ఆలోచన. దినకరన్ వెంట పాతికమందికి పైగానే ఎమ్మెల్యేలు ఉన్నారన్న మాట నిజమైన పక్షంలో, ఆయన తలుచుకుంటే ఈ ప్రక్రియను సునాయాసంగా జరగనివ్వరు. పళని ప్రభుత్వాన్ని కూల్చడానికి దినకరన్ సిద్ధపడిన పక్షంలో పన్నీరు తన పదిమందితో చేయూతనిచ్చినప్పటికీ ప్రభుత్వం బొటాబొటిగానే గట్టెక్కే అవకాశాలున్నాయి. ఈ తరహా మరిన్ని సభలతో మరింత బలపడే ప్రయత్నాల్లో ఉన్నారు దినకరన్. పళని ప్రభుత్వమంటే అమ్మ ప్రభుత్వమనీ, దానిని కూల్చబోనని, అది కేంద్రంతో సఖ్యంగా ఉంటూ రాష్ట్రాన్ని చక్కగా పాలించాలని కోరుతున్నానంటూ, తాను కూడా మోదీ పక్షపాతినేనన్న సంకేతాలు దినకరన్ ఇస్తున్నప్పటికీ, తమను రాజకీయంగా గుంప నాశనం చేసే ప్రయత్నాలను ప్రతిఘటించకుండా ఆ కుటుంబం ఊరుకోదు. ఎదురుగాలి వీస్తున్నప్పటికీ, ప్రస్తుతానికి పార్టీలో ఎంతోకొంత జాగా మిగల్చుకుంటే కాలం కలిసొచ్చినప్పుడు చక్రం తిప్పవచ్చునన్నది వారి ఆలోచన. ఆ అవకాశం వారికి ఏమాత్రం ఇవ్వకుండా పునాదుల నుంచీ పెకిలించి వేయాలన్నది బీజేపీ వ్యూహం. శశికళ ప్రభావం పార్టీపై ఏమాత్రం ఉన్నా, ఇప్పుడు భాగస్వామ్యాలు, మద్దతులకు ముప్పు రాకపోవచ్చు కానీ తమిళనాడులో ఇలా పరోక్షంగా అడుగుపెట్టి అనంతరం ప్రత్యక్షంగా ఎదగాలన్న బీజేపీ వ్యూహానికి అది అడ్డంకి. ఈపీఎస్, ఓపీఎస్ వర్గాల విలీనం, శశికళ కుటుంబాన్ని పార్టీ నుంచి తరిమివేయడం, అనంతరం అమ్మ పార్టీ ఎన్డీయేలో చేరడం తద్వారా బీజేపీ రాష్ట్ర పాలనలోనూ భాగస్వామి కావడం ప్రస్తుతం వేగంగా పూర్తికావాల్సిన లక్ష్యం. మరో మూడేళ్ళు ఎన్నికలకు సమయం ఉన్నందున, మధ్యంతర ఎన్నికలు రావాలని ఏ పార్టీ కోరుకోవడం లేదు కనుక, తమిళనాడులో రాజకీయం అంత త్వరగా ఒక కొలిక్కివచ్చే అవకాశాలు కూడా కనిపించడం లేదు. జయలలిత మరణం తరువాత బీజేపీ రాజేసిన నిప్పు ఆ రాష్ట్రాన్ని ఎప్పటికీ ఒడ్డునపడనీయడం లేదు.
tamilanadu maji mukhyamantri jayalalita mrutipai vichaarana kamishan erpaatu cheyadaaniki mukhyamantri palaniswamy nirnayinchadamante, panneeru vargam viliinaaniki mundadugu balangaa padinatte. vishraanta nyaayamuurti netrutvamloni ee kamishan, jaya marana rahasyaalanu emi tavviteestundo teliyadu cony, aame paartiini maatram ekam cheyabotunnadi. pois gardensloni vedanilayaanni amma smaraka kendramgaa marchi prajaasandarsanaku anumatinchaalanna mukhyamantri maroka nirnayam kuudaa visheshamainade. ee charyatho jayalalita taruvaata vedanilayaanni tana adhikaarika nivaasamgaa marchesukunna sasikalanu akkada nunchi gentivestunnattu lekka. paartiiloo dinakaran hodaanuu, adhikaaraalanu tiraskaristuu itivale oo teermaanam chesina palanivargam, ee keelakamaina nirnayaalato sasikala kutumbam nunchi baga dooram jarigipoyinattu lekka. ikapai mannargudi kutumbam veyaboye ettulanu batti tamilanadu rajakeeyam kotta malupulu teesukuntundi.jayalalita maranam chuttoone tamilanadu rajakeeyam tirugutunnadi kanuka palani nirnayam keelakamainade. 75 rojula paatu aasupatrilo undi kuudaa, amma anoohyamgaa kannumooyadamlo teliyani kutralu anekam panichesaayani, sasikala adhikaaradaaham anduku kaaranamani aaropanalu, anumaanaalu anekam unnanduna ee vichaarana pradhaanamgaa sasikala meeda ekkupettinade. modii–amitshaala ottidimeraku ops, eps vargala vileenam prakriya vegamgaa saagutunna nepathyamlo, ammaku sambandhinchina udvegapuuritamaina ee nirnayamtho adhi sukhantam kavalsinde. ee chittachivari baanam elaaguu tappadani sasikala kutumbaaniki kuudaa telusu. nalugurojula kritame engy ramachandran satajayanti vedukalanu puraskarinchukoni ttv dinakaran melurlo oo paatikavelamandito bhari bahiranga sabha nirvahinchaaru. vedikameeda 20mandiki paiga emmelyelu, naluguru empeelu kuurchunna ee sabha sasikala kutumbam ippatikee balangaa unnadani chaaticheppenduku upakarinchindi. jayalalita maranampai vichaarana kamishan erpaatucheyaalani panneeru antunnarani, taanu kuudaa ippudu adhe demand chestunnanani dinakaran prakatinchaaru. amma maranam venuka e kutraluu levannade tamavaadananii, kamishan erpaatu cheste tamaku teliyani rahasyaalu emaina unte avi kuudaa bayataku vastaayani dinakaran telivigaa vyaakhyaaninchaaru. amma maraninchinappudu aapaddharma mukhyamantrigaa unnadi panneeru selvame kanuka, ee kamishan mundugaa vichaarinchaalsindi aayanane antuu dinakaran maargadarsanam kuudaa chesaru. panneerunu teevramgaa kadigiparesina dinakaran mukhyamantri palaniswaamiki aa hoda tama bikshenani gurtuchesaaru. taanu talachukunte e kshanamloonainaa palani prabhutvaanni kuppakuulchagalanani gatamlo palumaarlu heccharinchina dinakaran, ee sabhalo aa maata anakapoyina, taja parinaamaala nepathyamlo vegamgaa paavulu kadipe avakaasaalunnaayi. amma mrutipai vichaarana, vedha nilayaanni smaarakakendramgaa maarchadamtho paatu, rendu vargaalu ekam kavalante sasikalanu paartiinunchi suspend cheyalanna nibandhana kuudaa palanivargam nunchi unnadi. ee mali adugupadeloga sasikalavargam nunchi edurudaadi e roopamloonunchainaa undavacchu.aagastu padihenulogaa lekkalu telchesukoni, okkataipovalannadi modii, amitshaala aadesamani patrikalu gatamlo rasai. ayithe, paalana evaridi, party evaridanna lekka kudarakapovadam vallane ee gaduvulogaa adhi saadhyam kaaledani antunnaru. ippudu palani nirnayaalanu chuste renduvargaala madhya edho oka oppandam kudirinatte kanipistunnadi. monnati dhilli paryatanalo palani, panneeru bgfa peddala samakshamlo pampakaalu chesukoni untaaru. mgr satajayanti vedukala sandarbhamgaa ee nelaakharulogaa chennaylo oo bhari bahiranga sabha erpaatu chesi, akkada ee viliinaanni prakatinchadam, ee sabhaku amitsha hajarukavadam ippativaraku unna aalochana. dinakaran venta paatikamandiki paigane emmelyelu unnaranna maata nijamaina pakshamlo, aayana taluchukunte ee prakriyanu sunayasanga jaraganivvaru. palani prabhutvaanni koolchadaaniki dinakaran siddhapadina pakshamlo panneeru tana padimandito cheyuutanichinappatiki prabhutvam botabotigane gattekke avakaasaalunnaayi. ee taraha marinni sabhalatho marinta balapade prayatnaallo unnaaru dinakaran. palani prabhutvamante amma prabhutvamanee, daanini koolchabonani, adhi kendramtho sakhyamgaa untuu rashtranni chakkaga paalinchaalani korutunnanantu, taanu kuudaa modii pakshapaatinenanna sanketaalu dinakaran istunnappatiki, tamanu raajakeeyamgaa gumpa naasanam chese prayatnaalanu pratighatinchakundaa aa kutumbam oorukodu. edurugaali veestunnappatiki, prastutaaniki paartiiloo entokonta jaga migalchukunte kaalam kalisochinappudu chakram tippavachunannadi vaari aalochana. aa avakaasam vaariki ematram ivvakunda punaadula nunchi pekilinchi veyalannadi bgfa vyuham. sasikala prabhaavam paartiipai ematram unna, ippudu bhagaswamyalu, maddatulaku muppu rakapovachhu cony tamilanaadulo ilaa parokshamgaa adugupetti anantaram pratyakshamgaa edagaalanna bgfa vyuuhaaniki adhi addanki. eps, ops vargala vileenam, sasikala kutumbaanni party nunchi tarimiveyadam, anantaram amma party endeeyelo cheradam tadwara bgfa rashtra paalanaloonuu bhagaswamy kaavadam prastutam vegamgaa puurtikaavaalsina lakshyam. maro moodellu ennikalaku samayam unnanduna, madhyantara ennikalu ravalani e party korukovadam ledu kanuka, tamilanaadulo rajakeeyam anta twaragaa oka kolikkivachhe avakaasaalu kuudaa kanipinchadam ledu. jayalalita maranam taruvaata bgfa rajesina nippu aa rashtranni eppatiki oddunapadaneeyadam ledu.